CELEX: 52004PC0751
Language: lt
Date: 2004-11-18
Title: Pasiūlymas Tarybos reglamentas iš dalies keičiantis Tarybos reglamentą (EB) Nr. 866/2004 dėl režimo pagal Stojimo akto 10 protokolo 2 straipsnį dėl keliaujančių asmenų lengvatų

EUROPOS BENDRIJŲ KOMISIJA

                                              Briuselis, 18.11.2004
                                              KOM(2004) 751 galutinis

                                 Pasiūlymas

                       TARYBOS REGLAMENTAS

     iš dalies keičiantis Tarybos reglamentą (EB) Nr. 866/2004 dėl režimo
                   pagal Stojimo akto 10 protokolo 2 straipsnį
                         dėl keliaujančių asmenų lengvatų

                             (pateikta Komisijos)

LT                                                                          LT
 ---pagebreak---                                AIŠKINAMASIS MEMORANDUMAS

     Reglamentu Nr. 866/2004 pagal 2003 m. Stojimo akto 10 protokolo 2 straipsnį Taryba nustatė
     režimą, kuriame yra numatytos specialios taisyklės, susijusios su prekių, paslaugų ir asmenų,
     kertančių liniją, skiriančią teritorijas, kurias veiksmingai kontroliuoja Kipro Respublikos
     Vyriausybė, ir teritorijas, kurių Kipro Respublikos Vyriausybė veiksmingai nekontroliuoja,
     kirtimu.

     Atsižvelgiant į patirtį, įgytą nuo to reglamento įsigaliojimo datos, reikėtų sušvelninti kai
     kurias taisykles ir palengvinti prekybą tam tikromis prekėmis. Pasiūlyme dėl dalinių
     pakeitimų yra numatyta: pirma, procedūra, pagal kurią tam tikroms prekėms, už kurias
     priklauso eksporto grąžinamosios išmokos arba intervencinės priemonės, ir todėl joms
     netaikomas Reglamente dėl demarkacinės linijos nustatytas specialus režimas, galėtų būti
     taikomas preferencinis režimas, atsižvelgiant į atitinkamo vadybos komiteto bendrojoje žemės
     ūkio politikoje sprendimą; antra, speciali procedūra, kuria yra leidžiamas gyvų gyvūnų ir jų
     produktų judėjimas per žaliąją liniją; trečia, pasiūlyme dėl dalinių pakeitimų yra padidinamos
     keliaujančių asmenų lengvatos vertės ir kiekio požiūriais.

     Siūlomi daliniai pakeitimai įgalins toliau gerinti žaliąja linija skiriamų teritorijų prekybos
     mainus ir skatins salos integraciją.

LT                                                 2                                                  LT
 ---pagebreak---                                               Pasiūlymas

                                       TARYBOS REGLAMENTAS

                iš dalies keičiantis Tarybos reglamentą (EB) Nr. 866/2004 dėl režimo
                              pagal Stojimo akto 10 protokolo 2 straipsnį
                                    dėl keliaujančių asmenų lengvatų

     EUROPOS SĄJUNGOS TARYBA,

     atsižvelgdama į Stojimo akto dėl Čekijos Respublikos, Estijos Respublikos, Kipro
     Respublikos, Latvijos Respublikos, Lietuvos Respublikos, Vengrijos Respublikos, Maltos
     Respublikos, Lenkijos Respublikos, Slovėnijos Respublikos ir Slovakijos Respublikos
     stojimo sąlygų ir Sutarčių, kuriomis grindžiama Sąjunga, pritaikomųjų pataisų1, 10 protokolą
     dėl Kipro, ypač į jo 2 straipsnį,

     atsižvelgdama į minėto Stojimo akto 3 protokolą dėl Jungtinės Didžiosios Britanijos ir Šiaurės
     Airijos Karalystės suverenių bazių teritorijų Kipre2, ypač į jo 6 straipsnį,

     atsižvelgdama į Komisijos pasiūlymą3,

     kadangi:

     (1)    Tarybos reglamente (EB) Nr. 866/20044 yra nustatytos specialios taisyklės, susijusios
            su prekių, paslaugų ir asmenų, kertančių liniją, skiriančią teritorijas, kurias
            veiksmingai kontroliuoja Kipro Respublikos Vyriausybė, ir teritorijas, kurių Kipro
            Respublikos Vyriausybė veiksmingai nekontroliuoja, kirtimu.

     (2)    Atsižvelgiant į patirtį, įgytą nuo to reglamento įsigaliojimo datos, reikėtų sušvelninti
            kai kurias taisykles ir palengvinti prekybą tam tikromis prekėmis.

     (3)    Todėl reikėtų atitinkamai iš dalies pakeisti Reglamentą (EB) Nr. 866/2004,

     PRIĖMĖ ŠĮ REGLAMENTĄ:

     1
            OL L 236, 2003 9 23, p. 955.
     2
            OL L 236, 2003 9 23, p. 940.
     3
            OL C [...], [...], p. [...].
     4
            OL L 206, 2004 3 6 9, p. 51.

LT                                                 3                                                   LT
 ---pagebreak---                                                   1 straipsnis

     Reglamentas (EB) Nr. 866/2004 iš dalies keičiamas taip:

     1)       4 straipsnis iš dalies keičiamas taip:

     a)       2 dalis pakeičiama taip:

     „2.    Šioms prekėms netaikomi muitai ar tolygaus poveikio mokesčiai ir nereikalaujama
     muitinės deklaracijos, išskyrus jeigu už jas priklauso eksporto grąžinamosios išmokos arba
     joms yra taikytinos intervencinės priemonės.

     Nukrypstant nuo pirmos pastraipos, Komisija gali, pagal atitinkamą bendroje žemės ūkio
     politikoje nustatyta vadybos komiteto procedūra, nustatyti lengvatines sąlygas ir tvarką
     prekėms, kurioms gali būti taikomos eksporto grąžinamosios išmokos arba intervencinės
     priemonės.

     Siekiant užtikrinti veiksmingą kontrolę, per liniją pervežami kiekiai yra registruojami.“

     b)       9 dalis pakeičiama taip:

     „9.     Gyvų gyvūnų ir gyvūninės kilmės produktų, kuriems taikomi Bendrijos veterinarijos
     reikalavimai, judėjimas per liniją draudžiamas. Šis draudimas gali būti panaikintas Komisijos
     sprendimais, nustatančiais prekybai taikomas sąlygas, kurios yra priimtos remiantis Europos
     Parlamento ir Tarybos reglamento (EB) Nr. 178/2002∗ 58 straipsnio 2 dalyje nurodyta
     procedūra.
     ∗
      OL L 31, 2002 2 1, p. 1.“

     (2)      6 straipsnis pakeičiamas taip:

                                                 „6 straipsnis

     1.        Tarybos direktyva 69/169/EEC∗ netaikoma, bet liniją kertančių asmenų prekėms
               asmeniniame bagaže netaikomas apyvartos mokestis ir akcizas, jei jos yra
               nekomercinio pobūdžio, ir visa jų vertė yra ne didesnė kaip 175 EUR vienam
               asmeniui.

     2.        Kiekybiniai apribojimai, kuriems netaikomas apyvartos mokestis ir akcizas, yra 200
               cigarečių ir 1 litras alkoholinių gėrimų.

     3.        Atleidimas nuo 2 dalyje minėtų prekių apyvartos mokesčio ir akcizo netaikomas
               jaunesniems kaip 17 metų liniją kertantiems asmenims.

     4.        Laikantis 2 dalyje nurodytų kiekybinių apribojimų ir atsižvelgiant į 3 dalies
               nurodytus apribojimus, nustatant 1 dalyje nurodytą atleidimą į 2 dalyje išvardytų
               prekių vertę neatsižvelgiama.
     ∗
      OL L 133, 1969 6 4, p. 6.“

LT                                                     4                                             LT
 ---pagebreak---                                               2 straipsnis

     Šis reglamentas įsigalioja trečią dieną nuo jo paskelbimo Europos Sąjungos oficialiajame
     leidinyje.

     Šis reglamentas yra privalomas visas ir tiesiogiai taikomas visose valstybėse narėse.

     Priimta Briuselyje, […]

                                                 Tarybos vardu
                                                 Pirmininkas

LT                                                  5                                           LT